Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: tagállamaival való egyeztetéséről szóló 94/2004. (IV. 27.) Korm. rendelet (a
Paragraph Index: 1659

e) eseti jellegű háttéranyagok és prezentációk, illetve nyilvános tájékoztató anyagok készítésével; 5) a stratégia-vezérelt szakpolitika-alkotással, a fejlesztéspolitikai tervezéssel, valamint az ágazati szabályozással kapcsolatos tárcafeladatok koordinálása, 6) az Országos Fejlesztéspolitikai Koncepció és egyéb fejlesztéspolitikai tervezési dokumentumok (pl.: Nemzeti Fenntartható Fejlődés Stratégia) minisztériumot érintő részei kialakításának koordinálása, 7) a Nemzeti Lisszaboni Akcióprogram mikrogazdasági/struktúrapolitikai részével kapcsolatos tárcateendők összefogása, 8) az EU regionális/kohéziós politikájával, illetve a Strukturális Alapok és a Kohéziós Alap tervezésével kapcsolatos tárcafeladatok koordinálása, 2006/94. szám 9) a Nemzeti Stratégiai Referenciakeret minisztériumot érintő részei kidolgozásának koordinálása, 10) az operatív programokra vonatkozó, a minisztérium feladatkörébe tartozó tervezési munkák koordinálása, 11) részvétel a minisztérium kompetenciájához közvetetten kapcsolódó, de más tárcák felelősségébe tartozó Operatív Programok tervezésével összefüggő feladatokban, 12) a minisztérium képviselete az összkormányzati stratégia-alkotáshoz, a tárcaközi szintű stratégiai tervezéshez kapcsolódó szervezetek, tanácsok, bizottságok, munkacsoportok munkájában, 13) egységes minisztériumi álláspont kialakítása más tárcák szakpolitikai stratégiaszintű előterjesztéseivel kapcsolatosan, 14) a felsővezetői szintű EU-tárgyalások, nemzetközi miniszteri találkozók szakmai előkészítése, 15) a minisztérium regionális és kiemelt térségi (Balaton, Budapesti Agglomeráció, Tisza-völgye – Vásárhelyi Terv) szintű szakmapolitikai feladatainak összefogása, a területfejlesztési koncepciókkal és tervekkel kapcsolatban az országos hatáskörű ágazati politikákkal összehangolt tárcaálláspont kialakítása és érvényesítése, a területfejlesztési szervezetekbe delegált tárcaképviselők munkájának összehangolása, 16) részvétel az általános gazdaságpolitikai programkészítés munkájában, a nem a minisztérium hatáskörébe tartozó makrogazdasági politikák (különösen a pénzügypolitika és a foglalkoztatáspolitika) folyamatos figyelemmel kísérése és elemzése, 17) a Kormány, az Államtitkári Értekezlet és a Gazdasági Kabinet számára benyújtott makrogazdasági, gazdaságpolitikai és közgazdasági szabályozási tárgyú előterjesztések és tájékoztatók véleményezése, azokról miniszteri és államtitkári felkészítők készítése, 18) a szakmai főosztályok számára módszertani támogatás a szakpolitikai programok, projektek, és szabályozási feladatok (előzetes és utólagos) értékeléséhez, hatásvizsgálatához, 19) a költségvetéssel, a társadalombiztosítással, a támogatási rendszerrel, a lakáspolitikával, az agrárgazdasággal, illetve agrárszabályozással, valamint a pénzintézetek működésével és az államháztartás szabályozásával összefüggő makrogazdasági feladatokból következő minisztériumi teendők ellátása, illetve összefogása, az azokkal kapcsolatos minisztériumi álláspont kialakítása és képviselete, 20) a gazdasági társaságok és a lakosság jövedelmi helyzetének elemzése (elsősorban a társasági adó- és a személyi jövedelemadó-bevallások adatbázisa alapján), illetve modellszámítások készítése az adórendszer tervezett és megvalósult változásainak lehetséges hatásairól, 21) a minisztérium adó-, járulék-, és illetékrendszerrel kapcsolatos álláspontjának kidolgozása és képviselete, illetve az adó-, járulék- és illetékrendszer javítására irányuló javaslatok elkészítése (különös tekintettel a vállalkozások versenyképességének javítását szolgáló javaslatokra), 22) a minisztérium munkaügyi szabályozással, bér- és foglalkoztatáspolitikával kapcsolatos feladatainak ellátása, illetve összefogása, 23) az Országos Érdekegyeztető Tanács (OÉT) munkájával kapcsolatos minisztériumi feladatok koordinálása, az ebből adódó teendők ellátása, 2006/94. szám 24) az energetikai és a közlekedési (tömegközlekedési tarifa, fogyasztói árkiegészítés, közlekedési hatósági díjak, autópálya-használati díj) területek kivételével a minisztérium feladatkörébe tartozó árszabályozási feladatok ellátása, a díjrendeletek kiadásra történő előkészítése, 25) a minisztérium statisztikai feladatainak ellátása, illetve koordinálása, különös tekintettel az Országos Statisztikai Adatgyűjtési Program keretében működő minisztériumi statisztikai adatgyűjtési rendszer tartalmi kialakítására és a statisztikai tájékoztatási feladatok ellátására, 26) szükség esetén a szakmai főosztályokkal együttműködve önálló, statisztikai adatfelvételek kezdeményezése, 27) a minisztérium képviselőjeként részvétel az Országos Statisztikai Tanács munkájában, 28) a minisztérium képviselőjeként részvétel az EU Gazdaságpolitikai Bizottsága (EPC) és az OECD Gazdaságpolitikai Bizottsága STEP és WP1 munkacsoportjának munkájában; ez utóbbi munkacsoport esetében a magyar kormányzati részvétel koordinálása, 29) az OECD magyar ország-tanulmányának előkészítésével kapcsolatos tárcafeladatok koordinálása, a minisztérium álláspontjának képviselete, 30) koordinálja és ellátja a közoktatás, a felsőoktatás, a szakképzés, a felnőttképzés és az ifjúságpolitika állami feladatainak teljesítéséből adódó tárcafeladatokat, továbbá kialakítja az ezekkel kapcsolatos koncepcionális és stratégiai kérdésekben a minisztériumi álláspontot, 31) tárcaképviseletet biztosít az Országos Felnőttképzési Tanácsban, a Felnőttképzési Akkreditációs Testületben és a Felsőoktatási Kutatási és Tudományos Tanácsban, 32) ellátja a minisztérium megbízásával folytatott elemzési és kutatási feladatok minisztériumon belüli összefogását az ügyben érintett szakmai államtitkárságok bevonásával; a kutatási javaslatokról előterjesztést készít a Stratégiai Értekezletnek. 1.1.5. KOMMUNIKÁCIÓS FŐOSZTÁLY A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály feladatai: 1) a minisztérium kommunikációs terveinek összeállítása és végrehajtása, 2) a minisztérium bel- és külföldi sajtókapcsolatainak, sajtó és PR programjainak szervezése, koordinálása, sajtófigyelő-szolgálat, 3) a minisztérium arculatának elkészítése, folyamatos gondozása, az előírások betartásának felügyelete, 4) a minisztérium egyéb kommunikációs feladatainak ellátása: kommunikációs kampányok szervezése és lebonyolítása, kiadványok szerkesztése és kiadása, hirdetések megjelentetése, 5) sajtószóvivői feladatok ellátása, 6) a minisztériumi internet és intranet portál szerkesztése és a főosztályok javaslatai alapján gondoskodás a jogszabályi kötelezettségeken alapuló interneten történő közzétételi kötelezettségekről 2006/94. szám 7) az egységes kormányzati kommunikáció érdekében szervezi az együttműködést a Miniszterelnöki Hivatal kormányzati kommunikációért felelős államtitkárának irányítása alá tartozó szervezeti egységekkel, 8) a minisztérium ügyfélszolgálatának működtetése a 8. mellékletben foglaltak szerint, 9) közérdekű bejelentések, javaslatok és panaszok szakszerű átvétele, ezek közül a miniszter feladat- és hatáskörébe tartozó ügyek szakfőosztályokhoz közvetítése, a minisztérium tájékoztató kiadványainak hozzáférhetővé tétele, 10) ügyfélkapcsolati adatbázis kezelése és rendszerezése. 1.1.6. VAGYONGAZDÁLKODÁSI FŐOSZTÁLY A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály feladatai: 1) a miniszter tulajdonosi jogkörébe tartozó (kivétel az MFB Rt. és az MFB Rt. cégcsoportba tartozó társaságok) és a miniszterhez rendelt tartós állami és részben állami tulajdonú társasági részesedéssel működő gazdasági és közhasznú társaságokban, valamint alapítványokban az állam részvényesi, tagsági, alapítói jogának gyakorlásával kapcsolatos feladatok ellátásának a Tulajdonosi és Intézmény-felügyeleti Bizottságon keresztül történő koordinálása, 2) miniszteri hatáskörbe és a koncessziós törvény hatálya alá tartozó vagyon és vagyoni értékű jog hasznosításával kapcsolatos feladatok koordinálása, a vonatkozó szerződések megkötésének előkészítése, 3) a vagyonpolitikai irányelvek kidolgozása, privatizációs döntések előkészítése és a privatizáció koordinálása, 4) a minisztérium képviselete az ÁPV Rt. portfóliójába tartozó társaságokat érintő és a tulajdonost megillető, valamint a tárca szakmai irányítása alá tartozó állami vállalkozói és kincstári vagyont érintő döntéshozatalban, 5) a kizárólagos állami tevékenységek ellátásával kapcsolatos szabályozási, nyilvántartási és monitoring tevékenység elvégzése, 6) részvétel a tárca által alapított, illetve felügyelt társaságok által végzett közszolgáltatások működési (pénzügyi, gazdálkodási) feltételrendszerének kialakításában, a végrehajtás szervezésében és a közszolgáltatás költségtérítésének kidolgozásában, 7) a minisztérium felügyelete alá tartozó központi költségvetési szervek, továbbá a miniszter tulajdonosi jogkörébe tartozó társaságok kezelésében lévő kincstári vagyonnal való gazdálkodás felügyeletének ellátása, az ebből eredő feladatok elvégzése, 8) a miniszter alapítói jogkörébe tartozó gazdasági társaságok alapító és megszüntető okiratainak, illetve társasági szerződéseinek (azok módosításainak) elkészítése, 9) a miniszter tulajdonosi jogkörébe tartozó társaságok beszámoltatási, értékelési és ellenőrzési rendszerének kialakítása, működtetése, a szükséges nyilvántartások vezetése, 10) a miniszter tulajdonosi jogkörébe tartozó társaságok keresetszabályozására és a vezető tisztségviselők javadalmazására vonatkozó bérpolitikai javaslat 2006/94. szám kialakítása, valamint az egyéb állami tulajdonban lévő gazdasági társaságok bérpolitikai kérdéseiben a tárca képviselete, 11) az állami tulajdonban lévő gazdasági és közhasznú társaságok vagyonváltozásával összefüggő, miniszteri hatáskörbe tartozó feladatok végzése, továbbá részvétel az állam vállalkozói vagyonának, valamint a kincstári vagyon kezelésére vonatkozó szakmai szabályozási koncepciók kidolgozásában, 12) a tulajdonosi információs rendszer (TIR) kialakítása, fejlesztése és működtetése, 13) a vasútegészségügy fejlesztési, működtetési koncepciójára vonatkozó javaslatok kialakítása, az egészségügyi szolgáltatókról és az egészségügyi közszolgáltatások szervezéséről szóló törvény végrehajtásának, valamint az egészségügyi szabályozással összefüggő minisztériumi feladatoknak tárcán belüli koordinációja, 14) a fejezet által felügyelt intézmények alapításával, megszüntetésével, átszervezésével, tevékenységi körük módosításával összefüggő feladatok ellátása, valamint az intézményi kontrolling rendszer működtetése, 15) a fejezet által felügyelt intézményekkel kapcsolatos miniszteri döntést igénylő feladatok a Tulajdonosi és Intézmény-felügyeleti Bizottságon keresztül történő koordinálása, 16) a közigazgatási reformmal, illetve az intézményfejlesztéssel kapcsolatos teendők ellátása. 1.1.7. BELSŐ FEJLESZTÉSI FŐOSZTÁLY A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály feladatai: 1) változáskezeléssel (Change management) kapcsolatos feladatok ellátása, 2) a Központi Projekt Iroda működtetése, részvétel a projekt definiálásában a szakmai területek vezetőivel, 3) a projekt erőforrások tervezése és elosztása, megvalósíthatóságiés hatástanulmányok elkészítése, 4) a projekt menedzser(ek) kijelölése, projekt indító dokumentum és munkaterv elkészítése és jóváhagyatása az érintett területek vezetőivel, 5) a projekt-monitoring tevékenység ellátása, 6) az erőforrások hozzárendelése az érintett területekről, projekt lezáró jóváhagyás feltételeinek, kritériumainak tisztázása, 7) a projektmunka során felmerülő javaslatok, problémák kezelése, koordináció, kommunikáció az érintett területekkel, 8) módszertani, döntés-előkészítő és kontroll funkciók kialakítása, hatásvizsgálatok előkészítése, lebonyolít(tat)ása és értékelése, 9) a minisztériumi munkafolyamatok, hatás- és feladatkörök elemzése, javaslattétel fejlesztési projektek generálására, 10) a belső szervezetfejlesztéssel kapcsolatos feladatok ellátása, projektek kidolgozása és végrehajtása, 11) munkakörök, kompetenciák elemzése, teljesítményértékelési rendszer kidolgozása és implementálása, 12) az elfogadott stratégián alapuló intézményfejlesztési projektek meghatározása, 2006/94. szám 13) a fejlesztési projektek menedzselése az érintettek bevonásával, 14) a minisztérium és háttérintézményeinek feladat-összehangolása, az intézményrendszer ténylegesen szakmai háttérmunkát végző szervezetrendszerré alakítása, 15) a hosszú távú vezetésfejlesztési koncepció kidolgozása, megvalósítása, 16) a karrier és utánpótlás tervezés módszertanának és a toborzási folyamatok kialakítása, 17) a létszámtervezés alapján a minisztérium feladatainak elvégzésére képes minőségi munkaerő biztosítása, 18) a képzési és fejlesztési rendszer kialakítása, és működtetésének szakmai irányítása, 19) a változásokhoz szükséges készségek és kompetenciák meghatározása és fejlesztése, 20) a minisztérium belső szervezeti korszerűsítésére vonatkozó miniszteri döntések előkészítése. 1.2. BELSŐ ELLENŐRZÉSI FŐOSZTÁLY A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg az alábbi osztályokra tagolódik: – Közösségi Támogatások Belső Ellenőrzési Osztály – Költségvetési Belső Ellenőrzési Osztály. A Főosztály feladatai: Objektív ellenőrző és tanácsadó tevékenységével hozzájárul a minisztérium feladatellátásának és működésének eredményességéhez, hatékonyságához, gazdaságosságához, szabályszerűségéhez. A belső ellenőrzésre vonatkozó jogszabályok, a PM által kiadott módszertani útmutatók és a minisztériumi belső ellenőrzési kézikönyvek figyelembevételével végzett kockázatelemzéseken alapuló ellenőrzések és elemzések alapján ajánlásokat, tanácsokat és információkat ad a minisztérium vezetése számára a tárca céljainak megvalósításához. További feladatai: 1) elkészíti a minisztérium kockázatelemzésen alapuló stratégiai és éves ellenőrzési tervét, amelynek magában kell foglalnia a feladatellátáshoz szükséges személyi és tárgyi feltételek fejlesztésére, a képzésre és továbbképzésre, esetenként külső erőforrás bevonására vonatkozó javaslatokat is, 2) indokolt esetben kezdeményezi az éves ellenőrzési terv módosítását, 3) összesíti a tárcához tartozó költségvetési szervek ellenőrzési terveit és gondoskodik a minisztérium ellenőrzési tervével együtt a pénzügyminiszter részére történő megküldéséről, 4) elkészíti a minisztérium éves ellenőrzési beszámolóját és a tárcához tartozó költségvetési szervek ellenőrzési beszámolói összesítésével együtt gondoskodik a pénzügyminiszter részére történő megküldéséről, 2006/94. szám 5) nyilvántartást vezet az ellenőrzési feladatok megvalósításáról és az ellenőrzési jelentések alapján készített intézkedési tervek végrehajtásának állásáról, együttműködik a PM-mel az egységes nyilvántartást szolgáló informatikai rendszer fejlesztésében, 6) kidolgozza, és szükség szerint aktualizálja a belső ellenőrzési kézikönyveket, 7) fokozatosan kiterjeszti, és 2010-ig teljes körűvé teszi a tárcához tartozó költségvetési szervek éves beszámolóinak megbízhatósági felülvizsgálatát, 8) aktívan együttműködik a PM-mel az ellenőrzéssel kapcsolatos jogszabályok kidolgozása, módosítása, az ellenőrzési rendszer fejlesztése, módszertani útmutatók elkészítése tekintetében, 9) ellátja a tárcát érintő ÁSZ és KEHI vizsgálatokkal kapcsolatos koordinációs feladatokat (kapcsolattartó személy kijelölése, a vizsgálat zavartalan lefolytatásának elősegítése, a jelentéstervezetek véleményezésének-, intézkedési tervek készítésének koordinálása stb.), 10) a fejezet felügyelete alá tartozó költségvetési szervek vezetői javaslatára véleményezi az adott költségvetési szerv belső ellenőrzési egység vezetőjével kapcsolatos személyi ügyeket (kinevezés, felmentés), 11) fejleszti és működteti az ellenőrzések minőségbiztosítási rendszerét, 12) koordinálja és kialakítja az ellenőrzésre és a számvitelre vonatkozó jogszabálytervezetekkel kapcsolatos minisztériumi álláspontot, 13) vizsgálja és értékeli a folyamatba épített, előzetes és utólagos vezetői ellenőrzési rendszerek kiépítése, működése, jogszabályoknak és szabályzatoknak való megfelelését, 14) ellenőrzést végez a tárca felügyelete alá tartozó költségvetési szerveknél, ellenőrzi a fejezeti kezelésű pénzeszközök felhasználását a tárcához tartozó többségi állami tulajdonú szervezeteknél, valamint a fejezet költségvetéséből adott juttatásokat és támogatásokat a kedvezményezetteknél és a lebonyolító szervezeteknél, 15) elvégzi a vezetői igények vagy közérdekű bejelentések, panaszok alapján a miniszter által elrendelt vizsgálatokat, 16) koordinálja az „üvegzseb” tv. alapján készített minisztériumi intézkedési tervek végrehajtásának ellenőrzését, 17) amennyiben az ellenőrzés során büntető-, szabálysértési, kártérítési, illetve fegyelmi eljárás megindításra okot adó cselekmény, mulasztás vagy hiányosság gyanúja merül fel, a költségvetési szerv vezetőjének, illetve a költségvetési szerv vezetőjének érintettsége esetén a felügyeleti szerv vezetőjét haladéktalanul tájékoztatja, és javaslatot tesz a megfelelő eljárások megindítására, 18) kapcsolatot tart a tárca felügyelete alá tartozó belső ellenőrzési vezetőkkel, számukra szakmai, módszertani segítséget nyújt a feladataik színvonalas végzése érdekében (szakmai továbbképzések, konzultációk szervezése), 19) a főosztályon belül funkcionálisan elkülönített egységként működő Közösségi Támogatások Belső Ellenőrzési Osztálya – a főosztályra vonatkozó általános előírások figyelembevételével – a feladatait a 360/2004. (XII. 26.), a 119/2004.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes